दूसरी ओर, गंभीर वर्ष 2007 में टी20 वर्ल्‍डकप और 2011 में क्रिकेट वर्ल्‍डकप (50 ओवर) जीतने वाली भारतीय टीम के सदस्‍य रह चुके हैं. गौतम गंभीर भारत के लिए 58 टेस्‍ट, 147 वनडे और 37 टी20 इंटरनेशनल मैच खेल चुके हैं. टेस्‍ट मैच में अब तक उन्‍होंने 4154 रन (9 शतक, सर्वोच्‍च 206),वनडे इंटरनेशनल मैचों में 5238 रन (11 शतक, सर्वोच्‍च नाबाद 150) रन बनाए हैं. टी20 इंटरनेशनल में गंभीर ने 932 रन बनाए हैं और 65 रन उनका सर्वोच्‍च स्‍कोर रहा है. गंभीर ने अपना अंतिम इंटरनेशनल मैच, टेस्‍ट के रूप में नवंबर 2016 में खेला था.